《宣庙太乙真人莲叶舟画为永寿王题》
明代·朱诚泳

水上飘飘一叶莲，真人宴坐稳于船。撑归泰华峰头月，梦入西湖镜里天。

冲浪不惊红雨乱，忘机常对白鸥眠。鼎湖龙去仙踪远，遗泽空存御笔鲜。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。